Скупштина Општине Топола, на основу члана 46. Закона о планирању и изградњи (''Службени гласник РС'', бр.72/09, 81/09, 64/10 - одлука УС РС, 24/11, 121/12, 42/13 - одлука УС РС, 50/13 - одлука УС РС, 98/13 - одлука УС РС, 132/14, 145/14, 83/18, 31/19, 37/19 - други закон, 9/20 и 52/21) члан 40. став 1. тачка 5. Статута општине Топола („Сл. Гласник СО Топола“, бр. 2/2019) и члана 154. став 2. Пословника СО Топола („Сл. Гласник СО Топола“, бр. 3/2019), на седници одржаној дана \_\_\_\_\_\_\_\_\_\_2021. године, донела је

**ОДЛУКУ О ИЗРАДИ ПЛАНА ДЕТАЉНЕ РЕГУЛАЦИЈЕ ЗА ЕКСПЛОАТАЦИЈУ KАМЕНА- „ТОРОВИ“ 2021**

Члан 1.

Овом Одлуком приступа се изради **Плана детаљне регулације за експлоатацију камена- „Торови“2021.**

(у даљем тексту: План детаљне регулације).

Члан 2.

Циљеви израде Плана детаљне регулације су:

-анализа постојеће локације;

- проширење постојећег копа;

- дефинисање површина јавне намене.

Члан 3.

Граница Плана детаљне регулације обухватила би подручје од око 2,2ha. У обухват Плана детаљне регулације улазе следеће катастарске парцеле: 2605/1, 2605/2, 2605/3, 2597/1 и 2597/2 све К.О. Топола Село.Локација се налази на потесу „Торови“ између градске депоније и постојећег копа камена.

Одлуком о изради Плана детаљне регулације граница дефинисана је као прелиминарна, односно коначна граница обухвата ће се утврдити приликом израде нацрта Плана детаљне регулације, у складу са чланом 35. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19).

Члан 4.

Просторни план општине Топола(„Службени гласник СО Топола“, бр. 16/2011) представља непосредни плански основ и план вишег реда чије смернице треба да буду уграђене у предметни План. Основ за израду Плана детаљне регулације садржан је у Просторном плану општине Топола, II 2.3.1. Спровођење Просторног плана и смернице за израду планске документације, где је прописанаобавеза даље урбанистичке разраде плановима детаљне регулације за: **6. Подручја експлоатације минералних сировина**.

План детаљне регулације садржи текстуални и графички део.

Текстуални део плана детаљне регулације садржи општи део и плански део.

Општи део плана детаљне регулације садржи образложење правног и планског основа у виду извода из плана вишег реда, односно ширег подручја, опис обухвата плана са пописом катастарских парцела и опис постојећег стања.

Плански део садржи правила уређења и правила грађења.

Правила уређења у плану детаљне регулације, осим елемената одређених Законом, садрже и:

1) опис и критеријуме поделе на карактеристичне целине и зоне;

2) опис детаљне намене површина и објеката и могућих компатибилних намена, са билансом површина;

3) попис парцела и опис локација за јавне површине, садржаје и објекте;

4) услове за прикључење објекта на мрежу комуналне инфраструктуре;

5) услове за уређење зелених и слободних површина на парцели.

План детаљне регулације осим елемената прописаних Законом и прописима донетим на основу Закона садржи и локације за које је обавезна израда пројекта парцелације, односно препарцелације, урбанистичког пројекта и урбанистичко-архитектонског конкурса, односно локације за које ће се радити пројекат урбане комасације.

Графички део Плана детаљне регулације израђује се на овереном катастарско топографском плану. Све остало везано за садржину и израду Плана детаљне регулације мора бити у складу са Законом о планирању и изградњи.

Члан 5.

Израда плана генералне регулације биће поверена предузећу које ће бити одређено у поступку спровођења јавних набавки, а које је дужно да нацрт плана изради у току од 9 месеци од дана ступања на снагу ове одлуке.

Члан 6.

Инвеститор израде Плана је Општина Топола и она обезбеђује средства за израду Плана детаљне регулације. Инвеститор планира отварање новог копа камена на предметној локацији.

Члан 7.

За план генералне регулације приступа се израдистратешке процене утицаја на животну средину.

Члан 8.

Нацрт плана генералне регулације биће изложен најавни увид у просторијама Скупштине општине Топола,Улица краља Александра I бр.9, Топола.Подаци о начину излагања нацрта плана генералнерегулације на јавни увид и трајању јавног увида огласићесе у дневном и локалном листу и локалним средствимаинформисања.

Члан 9.

План генералне регулације израдићесе у три оригинална примерка у аналогном и четирипримерка у дигиталном облику.

Члан 10.

Ова Одлука ступа на снагу осмог дана од данаобјављивања у „Службеном листу општине Топола“.

СКУПШТИНА ОПШТИНЕ ТОПОЛА ПРЕДСЕДНИК СКУПШТИНЕ

Број: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дана:\_\_\_\_\_\_\_\_\_\_ /Владимир Радојковић/

Образложење

Правни основ за доношење ове одлуке су чланови 27. и 46. Закона о планирању и изградњи („Службени гласник РС“, број 72/09, 81/09-исправка, 64/10 одлука УС,24/11, 121/12, 42/13- Одлука УС, 50/13-Одлука УС, 98/13-Одлука УС, 132/14, 145/14,83/18, 31/19, 37/19, 9/20 - други закон и 52/21), и члан 32. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19). Одлуку о изради планског документа доноси орган надлежан за његово доношење што је у овом случају Скупштина општине Топола.

У складу са потребама јединице локалне самоуправе, покренута је иницијатива за израду Плана плана детаљне регулације**.**

Комисији за планове општине Топола на 11. Седници одржаној 15.07.2021.године, једногласно је дала позитивно мишљење на предлог одлуке о изради плана генералне регулације насеља Топола.

На основу напред изложеног предлаже се доношење ово Одлуке.